text: Noget er gået grueligt galt for fjernvarmen
  28 december 2010 kl. 09.56
  Fjernvarmevand fosser ud i Haderslev.
  I flere dage har varmt vand fosset ud i undergrunden i Haderslev.
  Der er gået hul på et fjernvarmerør.
  - Men vi aner ikke hvor, siger direktøren for Haderslev Fjernvarme Morten Hartmann.
  Der siver 70.000 liter varmt vand ud i døgnet lige nu.
  Hvis lækken ikke bliver fundet i løbet af få dage, vil fjernvarmen bliver lukket i sektioner, indtil man har konstateret, i hvilket område, trykket er unormalt.
  Herfra kan eftersøgningen så intensiveres.
  Fjernvarmeværket beder alle holde øje med vand, der siver op - eller ruder, der er voldsomt duggede.
  Fjernvarmeværket kan kontaktes døgnet rundt på tlf. 20 43 80 25.
  